- Hindi News
- National
- नई सब्जी मंडी में शिफ्ट नहीं हुई दुकानें दुकानदार बोले यहां से हम नहीं जाएंगे
नई सब्जी मंडी में शिफ्ट नहीं हुई दुकानें दुकानदार बोले-यहां से हम नहीं जाएंगे
पुराने बस स्टैंड पर 35 लाख रुपए से बनी सब्जी मंडी में जाने को तैयार नहीं व्यापारी
भास्कर संवाददाता | गोहद
पुराने बस स्टैंड पर विगत एक साल पहले नगर पालिका की ओर से 35 लाख रुपए की लागत से सब्जी मंडी का निर्माण कार्य कराया गया था। इसके साथ ही गंज बाजार से सब्जी की दुकानें हटाने के लिए कई बार सब्जी व्यापारियों को नगर पालिका के अधिकारी हिदायद भी दे चुके हैं। इसके बाद भी सब्जी व्यापारियों ने अपनी दुकानें न तो नवीन मंडी में शिफ्ट कीं और न ही गंज बाजार से सब्जी की दुकानें हटाईं। जिसके कारण लोगों को आए दिन परेशानियों का सामना करना पड़ रहा है।
गंजबाजार में करीब 50 सब्जी की दुकानें हैं और वहीं 30 से अधिक हाथ ठेले। इस वजह से बाजार में आए दिन ट्रैफिक जाम हो जाता है। इसके लिए नगर पालिका ने 19 नवंबर को गंजबाजार से सब्जी की दुकानें और ठेला हटवाने की मुहीम भी चलाई थी। इसके साथ ही जिन व्यापारियों ने फुटपाथ से अपनी दुकानें नहीं हटाई थीं। उनकी सब्जी ट्रैक्टर-ट्राली में भरवा ली गईं और गंजबाजार में सब्जी की दुकानें लगा रहे व्यापारियों को नपा अधिकारियों ने कहा था कि अब से गंजबाजार में दुकानें अगर लगीं तो व्यापारियों के खिलाफ कार्रवाई की जाएगी। तब से लेकर वर्तमान में नपा द्वारा न तो व्यापारियों पर काेई कार्रवाई की गई और न ही गंजबाजार से सब्जी की दुकानें हटाई गई हैं। सकी हैं।
गोहद के गंज बाजार में सड़क पर लगीं दुकानें।
सड़क पर खड़े रहते हैं मवेशी
गंजबाजार में सुबह 6 से 10 बजे तक सड़क के बीचों बीच सब्जी की डलियां रखकर आसपास के गांवों से आने वाली सब्जी की थोक बोलियां लगाई जाती हैं। इस थोक मंडी की वजह से सुबह के समय सड़क बाधित होने से न सिर्फ स्कूल जाने वाले बच्चों को परेशानी होती है, बल्कि आम लोगों को भी आवागमन में कठिनाई होती है। थोक मंडी की वजह से जहां सुबह के वक्त बड़ी संख्या में वाहन और मवेशी जमा होने से ऐसे में मार्ग बाधित होने की समस्या और भी ज्यादा बढ़ जाती है।
व्यापारी बोले नई कचहरी के सामने लगाएंगे मंडी
सब्जी व्यापारी रामअवतार बाथम, सुभाष, साेनू खटीक सहित अन्य व्यापारियों का कहना है कि बस स्टैंड के पास जो नगर पालिका ने मंडी बनाई है। उसमें पानी, लाइट, बाउंड्रीवाल, सड़क सहित अन्य सुविधाओं का अभाव है। इस कारण हम लोगों ने अपनी-अपनी दुकानें मंडी में शिफ्ट नहीं की हैं। इसके साथ ही बाजार में बिगड़ती हुई ट्रैफिक व्यवस्था को देखते हुए हम व्यापारियों ने नई कचहरी के सामने दुकानें शिफ्ट करने का निर्णय लिया है। हम नपा द्वारा बनाई हुई नवीन मंडी में सब्जी की दुकानें नहीं लगाएंगे।
शिफ्ट कराएं मंडी तो लोगों को मिले राहत
स्थानीय लोगों का कहना है कि गंजबाजार में सड़क पर लग रही सब्जी मंडी को पुराने बस स्टैंड या किसी दूसरे स्थान पर शिफ्ट कराने की मांग को लेकर कई बार आवाज उठा चुके हैं। एक साल पहले पुराने बस स्टैंड पर नपा द्वारा सब्जी मंडी का निर्माण भी कराया जा चुका है। इसके बाद भी आज तक मंडी बाजार से शिफ्ट नहीं हो सकी।
कई बार दी है हिदायत
जबाजार से सब्जी की दुकानेें हटाने के लिए कई बार व्यापारियों काे हिदायद दी जा चुकी है। इसके लिए नपा द्वारा बैठक भी की गई है। जल्द ही दुकानें शिफ्ट कराकर व्यवस्था बनाई जाएगी। सुरेंद्र शर्मा, सीएमओ नगर पालिका गोहद
कारण अवैध पार्किंग भी
कस्बे की तेजी से बिगड़ती यातायात व्यवस्था के पीछे दो कारण हैं। इनमें एक तो मुख्य बाजार सहित प्रमुख मार्गों पर तेजी से बढ़ते अतिक्रमण है अौर दूसरा दुकानों के सामने ही बाजार में आए खरीदार अपने वाहन खड़े करते हैं। ऐसे में सड़क पर होने वाली अवैध पार्किंग से रास्ते बाधित होते हैं। सबसे ज्यादा परेशानी पुराना बस स्टैंड, गंजबाजार, इटायली गेट, सदर बाजार सहित अन्य स्थानों पर अतिक्रमण के बीच अवैध पार्किंग के चलते अक्सर ट्रैफिक जाम बना रहता है।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva